**CONTRACT**

**sectorial de servicii**

**Extinderea si actualizarea sistemului GIS pentru retelele de apa si canalizre**

nr………. / …………….

***1.Părţile contractante***

**Societatea SECOM S.A**., adresa sediu bulevardul Carol I, nr. 53, Drobeta Turnu Severin, telefon/fax 0352-401330, numar de inmatriculare J25/172/1991, CUI 1605884, cont RO69 RNCB 0179 0345 7310 0001 – BCR Drobeta Turnu Severin, tel/fax 0352-401330, e-mail office@secom-mehedinti.ro, reprezentata prin Dorin Ilian Lețea - Director General si Mrculescu Petre – Director Economic, în calitate de **ACHIZITOR**, pe de o parte,

Şi

…….............................................……………...................... persoana juridica romana cu sediul in ................................, societate inregistrata la Registrul Comertului sub nr. …………….., CUI …………….., cont IBAN ...................., deschis la …………………., reprezentata in mod legal de ……………… – Director al …………………., denumita in continuare **PRESTATOR**, pe de altă parte.

***2.Definiţii***

2.1 - În prezentul contract următorii termeni vor fi interpretaţi astfel:

a)Contract - prezentul contract şi toate anexele sale;

b)achizitor şi prestator - părţile contractante, aşa cum sunt acestea numite în prezentul contract;

c)preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d)servicii - activităţi a căror prestare face obiect al contractului;

e)produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f)forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g)zi - zi calendaristică; an - 365 de zile.

***3.Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4.Obiectul şi preţul contractului***

4.1 Obiectul contractului ***„Extinderea si actualizarea sistemului GIS pentru retelele de apa si canalizare*”.**

4.2. Preţul convenit pentru îndeplinirea contractului, respectiv preţul plătibil prestatorului de către achizitor, este de \_\_\_\_\_\_\_\_\_\_\_\_\_lei fara TVA.

4.3 Achizitorul nu acorda avans.

4.4 Pretul ramine ferm pe intreaga perioada de derulare a contractului si nu se actualizeaza.

***5.Modalitate de plata***

5.1 Plata se face în termen de **60 de zile** de la data recepționării produselor si serviciilor, pe baza facturii fiscale, cu ordin de plată din contul entității contractante;

5.2 Plăţile vor fi efectuate in baza facturilor emise de Prestator la finalizarea fiecarei activitati in conditiile confirmarii realizarii acestora de catre Beneficiar, astfel:

|  |  |
| --- | --- |
| **Activitate** | **Procent pretul contractului** |
| Livrare echipamente | 24% |
| Plan necesitate personal/resurse intretinere si dezvoltare sistem | 8% |
| Training personal  | 8% |
| Harta digitala | 28% |
| Verificarea si implementarea bazei de date pusa la dispozitie | 8% |
| **Culegere date teren si implementare** |  |
| etapa I - 70 km retele apa si 70 km canalizare | 8% |
| etapa II - 70 km retele apa si 70 km canalizare | 8% |
| etapa III - introducerea tuturor datelor | 8% |

**5.*Durata contractului***

5.1 Durata prezentului contract este de **12 luni**, începând de la data prevăzută în ordinul administrativ de începere emis de Autoritatea Contractantă.

5.2 Data începerii contractului va fi stabilită prin ordin administrativ de începere emis de Autoritatea Contractantă dupa prezentarea garantiei de buna executie.

**6.*Documentele contractului***

6.1 - Documentele contractului sunt:

*a) Caietul de Sarcini nr...........*

*b) Oferta inregistrata la sediul SECOM SA*

*c) Alte documente si acte aditionale, daca vor exista*

***7.Obligaţiile prestatorului***

7.1.-Prestatorul se obligă să presteze serviciile la standardele şi/ sau performanţele prezentate în anexele la contract.

7.2.-(1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu oferta sa.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în prezentul contract sau se poate deduce în mod rezonabil din contract.

7.3.-Prestatorul este pe deplin responsabil pentru prestarea serviciilor în conformitate cu termenul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

7.4.-Prestatorul va considera toate documentele şi informaţiile care îi sunt puse la dispoziţie referitoare la prezentul contract drept private şi confidenţiale după caz, nu va publica sau divulga niciun element al prezentului contract fără acordul scris, prealabil, al achizitorului. Dacă există divergenţe cu privire la necesitatea publicării sau divulgării în scopul executării prezentului contract, decizia finală va aparţine achizitorului.

7.5.-Prestatorul se obligă să păstreze confidenţialitatea asupra datelor cu care intră în contact în prestarea serviciilor, să garanteze că acestea nu vor fi divulgate către terţe persoane, fără acceptul scris al achizitorului.

7.6.-Prestatorul se va abţine de la orice declaraţie publică privind derularea contractului fără aprobarea prealabilă a achizitorului şi de la a se angaja în orice altă activitate care intră în conflict cu obligaţiile sale faţă de achizitor conform prezentului contract.

7.7.-Prestatorul se obligă să respecte reglementările referitoare la condiţiile de mediu, sociale si de muncă.

7.8 -La semnarea contractului si ori de cate ori se produc modificari ale contulului in care se vor efectua platile, se va prezenta Formularul de Identificare Financiara eliberat de Banca

7.9. Prestatorul se obliga sa presteze urmatoarele activitati:

7.9.1 Identificarea, evaluarea si valorificarea datelor cadastrale, prin procesarea datelor digitale detinute de Beneficiar a informatiilor referitoare la retelele existente si a ridicarilor topografice existente (daca este cazul);

7.9.2 Analizarea si elaborarea de propuneri privind personalul necesar in vederea extinderii si dezvoltarii Departamentului GIS al Beneficiarului si instruirea de care trebuie sa beneficieze acest personal instruire care va fi realizata de catre prestator;

7.9.3 Acordarea de asistenta tehnica in ceea ce priveste extinderea departamentului GIS (personal, calificare la locul de munca, modul de desfasurare a activitatii, colaborarea cu departamentele tehnice, urmarirea si coordonarea echipelor de teren, controlul datelor, raportare, intocmire de planuri) si intocmirea procedurilor de lucru necesare desfasurarii activitatii;

7.9.4 Definirea unui standard privind realizarea de masuratori si generarea de date pentru a asigura o procedura permanenta de actualizare in viitor de catre Beneficiar a datelor topografice si tehnic in sistemul informatic;

7.9.5 Analiza si proiectarea bazei de date si a sistemului informatic GIS necesar gestiunii infrastructurii impreuna cu reprezentantii si personalul desemnat de catre Beneficiar;

7.9.6 Punerea in functiune a sistemului informatic GIS si initierea echipei de specialitate pusa la dispozitie in acest scop de Beneficiar.

7.9.7 Analiza existentei unor sisteme locale de coordonate si definirea corelarii cu cerintele catre/de la alte sisteme locale/nationale/internationale.

7.9.8 Dezvoltarea structurii bazei de date, astfel incat sa permita transferul rapid si eficient al informatiilor catre programul de modelare hidraulica a retelelor.

7.9.9 Dezvoltarea structurii bazelor de date privind retelele de distributie a apei potabile si canalizare, in scopul identificarii elementelor de infrastructura, pentru intretinere si reparatii, pentru monitorizarea parametrilor din punctele cheie stabilite pe retele.

 7.9.10 Elaborarea unui plan de colectare de date (inclusiv prin ridicari topografice raportate in Sistem National stereografic 1970, plan de referinta Marea Neagra 1975, inclusiv ortofotoplanuri si vectorizare de planuri in vederea asigurarii inventarierii complete a infrastructurii OR in baza de date geografica).

7.9.11 Efectuarea de masuratori topografice pentru toate retelele si caminele de jonctiune intre conductele de apa şi a tuturor caminelor din sistemul de canalizare; (In zonele de interes unde nu exista ridicari topo, acestea se vor face de catre Prestator),

7.9.12 Realizarea de ortofotograme cu rezolutia de 10 cm pentru UAT Drobeta Turnu Severin la nivelul anului 2018. Se vor prezenta rapoarte de zbor si fisiere in format Geotiff.

7.9.13 Informatiile furnizate de sistem sa poat fi exportate si printate.

7.9.14 Sistemul sa permita afisarea si selectarea scarii grafice

Volumul lucrarilor de ridicari topografice poate varia in limitele de ±10% fata de valorile indicate mai sus, de aceea Prestatorul trebuie sa ia in calcul acest aspect la elaborarea ofertei financiare.

**7.10.Prestatorul se obliga sa livreze urmatoarele echipamente:**

7.10.1- 1(una) BUC. - STATIE GRAFICA Minim I5 32GB (2X16GB) 2400MHz DDR4, 1TB 3.5 inch SATA (7,200 Rpm), placa video 4 GB Black, Keyboard Windows 10 Pro 64bit preinstalat;

7.10.2- 4(patru)BUC. - MONITOR, Diagonala 21.5 inch, Rezolutie 1920x1080, Aspect display 16:9, Tip panel, Timp de raspuns 6ms, Ajustabil pe inaltime: Rotire la 90 grade , Porturi: VGA, HDMI, DP;

 7.10.3- 1(una) BUC. - LAPTOP, minim i7, 15.6" FHD, 1920x1080, Anti-Glare Non-Touch, 16GB, 1x16GB, DDR4, M.2 512GB SATA Class 20 Solid State Drive, placa video 2 GB, tastatura Qwerty Keyboard with Backlit, Windows 10 Pro 64bit preinstalat;

***8*.*Obligaţiile achizitorului***

8.1.-Achizitorul are obligaţia de a efectua plata către prestator în termen de **60** de zile de la data înregistrării la achizitor a facturii aferente serviciilor prestate, acceptată la plată de către achizitor.

.8.2.-Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în oferta şi pe care le consideră necesare îndeplinirii contractului.

***9.Garanţia de Bună Execuţie***

9.1 Garanţie de bună execuţie a contractului în cuantum de 5% din valoarea contractului fără TVA

9.2 Modul de constituire a Garantiei de Buna Executie se realizeaza în condiţiile legii de o societate bancară, de o societate de asigurări sau direct in contul Beneficiarlui;

9.3 Valabilitatea garantiei de buna executie trebuie să fie cel puţin egală cu durata de execuţie a contractului.

9.4 Garanţia de bună execuţie va fi prezentată in original in maxim 15 zile de la semnarea contractului.

***10.Garantia echipamentelor***

10.1 Pentru chipamentele livrate Preststorul acorda garantia de producator

***11.Sancţiuni pentru neîndeplinirea culpabilă a obligaţiilor***

11.1.-În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce ca penalităţi, o sumă echivalentă cu o cotă procentuală de 0,02% din pretul contractului, pentru fiecare zi de întarziere, pana la îndeplinirea efectiva a obligatiilor.

11.2.-În cazul în care achizitorul nu onorează facturile în termen de 30 de zile de la expirarea perioadei convenite la punctul 8.1, atunci acesta are obligaţia de a plăti, ca penalităţi, o sumă echivalentă cu o cotă procentuală de 0,02% din preţul facturilor neachitate pentru fiecare zi de întarziere, pana la îndeplinirea efectiva a obligatiilor.

***Clauze specifice***

***12.Amendamente***

12.1.-Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii prezentului contract.

***13.Cesiunea***

13.1.-Prestatorul are obligaţia de a nu transfera total sau parţial obligaţiile sale asumate prin prezentul contract.

13.2.-Este permisă doar cesiunea creanţelor născute din acest contract, obligaţiile rămânând în sarcina părţilor contractante, astfel cum au fost stipulate şi asumate iniţial.

***14.Rezilierea contractului***

14.1.-Nerespectarea obligatiilor asumate prin prezentul contract, de catre una dintre parti, da dreptul partii lezate de a considera contractul de drept reziliat si de a pretinde plata de daune interese.

14.2.-Achizitorul isi rezerva dreptul de a renunta oricand la contract, printr-o notificare scrisa adresata prestatorului, fara nicio compensatie, daca acesta din urma da faliment, cu conditia ca aceasta renuntare sa nu prejudicieze sau sa afecteze dreptul la actiune sau despagubire pentru prestator. In acest caz, prestatorul are dreptul de a pretinde numai plata corespunzatoare pentru partea de contract prestata, pana la data denuntarii unilaterale a contractului.

14.3.-Daca pe parcursul indeplinirii contractului se constata de achizitor faptul ca anumite elemente ale serviciilor prestate nu corespund cerintelor prevazute, se va solicita rezilierea contractului si angajarea raspunderii contractuale.

14.4.-Fără a aduce atingere dispoziţiilor dreptului comun privind încetarea contractelor sau dreptului entităţii contractante de a solicita constatarea nulităţii absolute a contractului sectorial, în conformitate cu dispoziţiile dreptului comun, entitatea contractantă are dreptul de a denunţa unilateral un contract sectorial în perioada de valabilitate a acestuia într-una din următoarele situaţii:
a) prestatorul se afla, la momentul atribuirii contractului, într-una dintre situaţiile care ar fi determinat excluderea sa din procedura de atribuire, în temeiul art. 177 din Legea nr. 99/2016 privind achizitiile sectoriale;
b) contractul nu ar fi trebuit să fie atribuit prestatorului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

***15.Forţa majoră***

15.1.-Forţa majoră este constatată de o autoritate competentă.

15.2.-Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

15.3.-Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

15.4.-Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

15.5.-Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 5 zile de la încetare.

15.6.-Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretindă celeilalte daune-interese.

***16.Soluţionarea litigiilor***

16.1.-Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea prezentului contract.

16.2.-Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare parte poate solicita ca disputa să se soluţioneze de către instanţele judecătoreşti competente din România.

***17.Limba care guvernează contractul***

17.1.-Limba care guvernează contractul este limba română.

***18.Comunicări***

18.1.-(1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2)Orice document scris trebuie înregistrat atât în momentul transmiterii, cât şi în momentul primirii.

18.2.-Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

***19.Legea aplicabilă contractului***

19.1.- Contractul va fi interpretat conform legilor din România.

Partile au convenit incheierea prezentului contract în 2 (două) exemplare, câte unul pentru fiecare parte.

**BENEFICIAR, PRESTATOR,**

 **SOCIETATEA SECOM S.A.**

 DIRECTOR GENERAL,

 ing. Dorin Ilian LEŢEA

 DIRECTOR ECONOMIC,

 ec. Petre MĂRCULESCU

 DIRECTOR COMERCIAL

 jur. Dumitru MĂRCULESCU

 DIRECTOR TEHNIC

 Ing. Adrian Turbat

 SERVICIUL JURIDIC,

cons. jur. Marius LUNGULEASA

 SERVICIUL TEHNIC,

 ing. Livia DOROBANŢU

 SERVICIUL ACHIZIŢII PUBLICE,

 ing. Georgeta CHIVU

 RESPONSABIL CONTRACT,